[{"text_idx": "#000000", "text": "Kovtonjuk rakontis pri la milito en Ukrainio"}, {"text_idx": "#000001", "text": "Jevhen Kovtonjuk, la komitatano A por Ukrainio, rakontis pri la milito en Ukrainio en aparta programero dum la Universala Kongreso en Montrealo. En la komitato de UEA li levis la demandon pri la eksigo de la c\u0302efdelegito de Rusio."}, {"text_idx": "#000003", "text": "La programero Situacio en Ukrainio \u2014 demandoj kaj respondoj en salono Lapenna de la 107-a Universala Kongreso de Esperanto en Montrealo estis organizita rapide, c\u0302ar pro vizaj malfacilaj\u0302oj nur merkrede Jevhen (Eu\u0306heno) Kovtonjuk, la organizinto de la arang\u0302o, alvenis al Montrealo. C\u0302eestis ankau\u0306 du aliaj ukrainaj esperantistoj, Ihor Halajc\u0302uk kaj Viktor Pajuk."}, {"text_idx": "#000005", "text": "La Komitato post voc\u0302dono akceptis la proponon de Kovtonjuk, lau\u0306 kiu la estraro raportu al g\u0302i g\u0302is la fino de septembro pri sia decido rilate la eksigon de Smetanina. La eksigon pli frue proponis Osmo Buller, kiu ne plu membras en la Komitato."}, {"text_idx": "#000006", "text": "Kovtonjuk rakontis, ke necesis arang\u0302i apartan kunvenon pri Ukrainio, c\u0302ar jam multaj homoj persone demandis lin pri la situacio en la lando. La kunvenon partoprenis pli ol 60 kongresanoj. Li emfazis, ke temas pri liaj personaj opinio kaj vidpunkto."}, {"text_idx": "#000007", "text": "Unue li atentigis, ke ne temas pri milito inter Ukrainio kaj Ruslando, sed pri atako de Rusio en Ukrainion. Lau\u0306 li, Ukrainio havas nur du eblojn, kontrau\u0306stari au\u0306 subig\u0302i, meza ne ekzistas."}, {"text_idx": "#000010", "text": "\u2013 Homoj kiuj estas pli ag\u0302aj memoras bone Sovetunion. La sovetaj respublikoj ne estis frataj, sed estis devige unuigitaj perforte, li diris."}, {"text_idx": "#000011", "text": "La nuna milito, lau\u0306 li, ne estas malgranda, sed g\u0302i estas milito pri la estonteco, g\u0302i estas decida pri tio, kien iros la homaro. G\u0302i koncernas c\u0302iujn landojn de Eu\u0306ropo kaj havas influon al tuta mondo, ankau\u0306 pro tio ke Ukrainio estas la dua lando en la mondo rilate eksporton de tritiko kaj sunflora oleo."}, {"text_idx": "#000013", "text": "Kiam tie aperis la unuaj malamikoj, ili lau\u0306 Kovtonjuk faris barilon sur la vojo tra kiu eblis fug\u0302i el tiuj urboj. Homoj c\u0302e la barilo estis pafitaj sendemande. La rusiaj soldatoj ankau\u0306 detruis sencele domojn de civiluloj, li rakontis."}, {"text_idx": "#000014", "text": "Multaj el la demandoj rilatis al tio kiam la milito povas finig\u0302i. Komence, diris Kovontjuk, c\u0302iuj opiniis ke la milito finig\u0302os en unu semajno, sed lau\u0306 lia sento la milito bedau\u0306rinde dau\u0306ros pli ol unu jaron. Se okazos io eksterordinara, kiel morto de la \u201dcaro\u201d au\u0306 pli aktiva partopreno de Eu\u0306ropo en la milito, g\u0302i lau\u0306 li povas finig\u0302i pli rapide."}, {"text_idx": "#000018", "text": "Li opiniis, ke se iu eksterlandano parolas pri tio kio okazas en Ukrainio, estus pli bone au\u0306skulti ukrainianojn mem pri tio, kio okazas en ilia hejmlando. Falsaj informoj lau\u0306 li trovig\u0302as ekzemple en la Facebook-grupo \u201dSocio, religio, politiko\u201d kaj en Vikinovaj\u0302oj, kiujn lau\u0306 li redaktas subtenantoj de Putin."}, {"text_idx": "#000019", "text": "Kovtonjuk rakontis, ke li scias pri unu esperantisto el la orienta parto de Ukrainio, kiu servas en la armeo. Viktor Pajuk aldonis, ke esperantistoj el Odeso volontulas en la defendo de sia hejmurbo."}, {"text_idx": "#000020", "text": "Kovtonjuk ne havis bonan respondon al la demando, kial ne videblas aliaj politikistoj en Ukrainio krom la prezidento Zelenskij, sed lau\u0306 li estas normale en milita tempo, ke aliaj politikistoj restas flanke kaj ke oni ne au\u0306das multe pri ilia agado. C\u0302iu politikisto lau\u0306 li povus utiligi la militan situacion por flankigi siajn konkurantojn, sed tion oni ne konsideras prioritata en la nuna situacio."}, {"text_idx": "#000021", "text": "Kovtonjuk emfazis, ke nun, kiam por ukrainianoj estas pli facile veni al Eu\u0306ropo ol por rusoj, okazis ke ukrainoj fakte helpis rusojn, kiuj volis lasi sian landon, trovi lokon kaj vojon eksterlanden."}, {"text_idx": "#000022", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000024", "text": "Estraro traktos eksigon de la rusia c\u0302efdelegito"}, {"text_idx": "#000028", "text": "Mi ne kredas, ke Eu\u0306ropo ne defendis Ukrainujon por eviti militon. Oni volis tiun militon. Oni volis tiun energikrizon en Eu\u0306ropo, pro tio, ke iuj homoj kaj kompanioj tre bone enspezas pro g\u0302i, kaj \u2013 ho suprizo \u2013 tiu c\u0302i milito kaj energimanko estas \"bela\" preteksto por premi la eu\u0306ropan popolon fari \u2013 ofte tre malpopularajn \u2013 energiplibonigojn pro la klimato."}, {"text_idx": "#000030", "text": "Antau\u0306 ol Rusujo atakis Ukrainujon, oni havis semajnojn por survojigi aerdefendajn aviadilojn kaj pli al Ukrainujo por defendi ties teritorion, sed Eu\u0306ropo faris absolute nenion. Dum c\u0302e la forigo de nukleaj armiloj el Ukrainujo, ankau\u0306 eu\u0306ropaj landoj garantiis protekton al Ukrainujo."}, {"text_idx": "#000031", "text": "Se Eu\u0306ropo estus adekvate protektinta niajn eu\u0306ropajn, ukrainajn fratojn, Ukrainujo nun ne estus en milito kaj vers\u0302ajne ankorau\u0306 fluus rusa gaso al Eu\u0306ropo."}, {"text_idx": "#000033", "text": "S\u0302ajne Sr. Kovtonjuk delonge ne tralegis Vikinovaj\u0302on, c\u0302ar multaj fres\u0302aj artikoloj temas pri la invado kaj tute ne estas por-putinaj."}, {"text_idx": "#000034", "text": "C\u0302iam estas bona afero se la de forto tus\u0302itaj homoj mem rakontas pri maljusteco. Ripetoj memorigaj ade bonvenas. \"Vikinovaj\u0302oj\" eble ne TIOM gravas sur skalo de internaciaj novaj\u0302-agentejoj... C\u0302iuokaze dankon al sinjoro Kovtonjuk ke li raportis kaj provis malfermi okulojn!"}, {"text_idx": "#000042", "text": "Alig\u0302i al 400 aliaj abonantoj"}]